टूट गया सपना इतिहास रचने का...  
द. अफ्रीका ने बारिश से प्रभावित पांचवें एकदिवसीय क्रिकेट मैच में भारत को 33 रन से हराकर पांच मैचों की श्रृंखला 3-2 से अपने नाम कर ली।
द. अफ्रीका ने बारिश से प्रभावित पांचवें और अंतिम एक दिवसीय अंतरराष्ट्रीय क्रिकेट मैच में भारत को 33 रन से हराकर पांच मैचों की श्रृंखला 3-2 से अपने नाम कर ली। इस प्रकार भारत का 19 साल बाद द. अफ्रीका की धरती पर सीरीज जीतने का सपना टूट गया।  युवराज सिंह 14 गेंदों पर दो चौकों की मदद से आठ रन बनाकर पेवेलियन लौटे। युवराज को डेल स्टेन ने ड्यूमिनी के हाथों लपकवाया। युवराज का विकेट 60 रन के योग पर गिरा।  बेहतरीन लय में दिख रहे पार्थिव पटेल 38 रन बनाकर मोर्कल की गेंद पर डू प्लेसी को कैच थमाकर चलते बने। पटेल ने 34 गेंदों पर छह चौके लगाए।   कप्तान महेंद्र सिंह धोनी 10 गेंदों पर एक चौके की मदद से पांच रन बनाकर मोर्कल का शिकार हुए।  भारत ने सलामी बल्लेबाज रोहित शर्मा और मध्यक्रम के बल्लेबाज विराट कोहली का विकेट 6.1 ओवरों में 31 रन पर गंवा दिए थे।  भारत की ओर से पार्थिव पटेल और शर्मा ने पारी की शुरुआत की लेकिन चौथे ही ओवर में 21 रनों के कुल योग पर तेज गेंदबाज लोनवाबो त्सोत्सोबे ने शर्मा को क्लीन बोल्ड कर भारत को पहला झटका दिया। शर्मा ने आठ गेंदों का सामना किया और एक चौके की मदद से पांच रन बनाए।  इसके बाद बल्लेबाजी करने आए कोहली भी सातवें ओवर की पहली गेंद पर आउट हो गए। उन्होंने मात्र दो रन बनाए। तेज गेंदबाज मोर्न मोर्कल की गेंद पर विकेटकीपर अब्राहम डिविलियर्स ने उन्हें लपका।  इससे पहले, हाशिम अमला (नाबाद 116) और मोर्न वान वेक (56) की उम्दा बल्लेबाजी की बदौलत दक्षिण अफ्रीका ने भारत के सामने जीत के लिए 268 रनों का लक्ष्य रखा। बारिश से बाधित इस मैच में यूं तो दक्षिण अफ्रीका ने पहले पहले बल्लेबाजी करते हुए 46 ओवरों में नौ विकेट के नुकसान पर 250 रन बनाए लेकिन डकवर्थ लुईस पद्धति के अनुसार भारत को 46 ओवरों को जीत के लिए 268 रनों का लक्ष्य दिया गया।  बारिश के चलते मैच लगभग 45 मिनट बाधित रहा। बारिश के कारण कुल ओवरों में कटौती कर दी गई और मैच 46-46 ओवरों का कर दिया गया।  सलामी बल्लेबाज ग्रीम स्मिथ के रूप में अफ्रीका का पहला विकेट गिरा। वह सात रन के निजी योग पर जहीर खान की गेंद पर यूसुफ पठान के हाथों लपके गए। स्मिथ का विकेट 16 के योग पर गिरा।   मोर्न वान वेक ने 63 गेंदों पर आठ चौकों की मदद से 56 रन बनाए। वेक को युवराज सिंह ने अपनी गेंद पर कैच आउट किया। वेक ने दूसरे विकेट के लिए अमला के साथ मिलकर 97 रनों की साझेदारी की। अमला ने 132 गेंदों पर नौ चौके लगाए जबकि वेक ने 63 गेंदों पर आठ चौके लगाए।  अब्राहम डिविलियर्स 12 गेंदों पर एक चौके की मदद से 11 रन बनाकर युवराज की गेंद पर धोनी के हाथों स्टम्प आउट हुए।   जेपी ड्यूमिनी ने 44 गेंदों पर एक चौके की मदद से 35 रन बनाए। ड्यूमिनी को मुनाफ पटेल ने अपनी गेंद पर कैच आउट किया। ड्यूमिनी ने अमला के साथ मिलकर चौथे विकेट के लिए 102 रनों की साझेदारी की।  इसके बाद फाफ डू प्लेसी (8), रॉबिन पीटरसन (4) और जोहान बोथा (2) ने निराश किए जबकि डेल स्टेन और मोर्न मोर्कल बिना खाता खोले आउट हुए। लोनवाबो त्सोत्सोबे बिना कोई रन बनाए नाबाद लौटे।  भारत की ओर से मुनाफ पटेल ने सर्वाधिक तीन विकेट चटकाए जबकि जहीर खान ओर युवराज सिंह ने दो-दो विकेट झटके।  भारत ने टॉस जीतकर पहले क्षेत्ररक्षण का फैसला किया। भारत की ओर से आशीष नेहरा की जगह पीयूष चावला को टीम में शामिल किया गया जबकि दक्षिण अफ्रीका की टीम में कोई भी बदलाव नहीं किया गया।